OpenLLM-France/wikimedia huggingface dataset:
# Turbotville

Turbotville és una població dels Estats Units a l'estat de Pennsilvània. Segons el cens del 2000 tenia 691 habitants.

## Demografia

Segons el cens del 2000, Turbotville tenia 691 habitants, 278 habitatges, i 190 famílies. La densitat de població era de 592,9 habitants/km².
Dels 278 habitatges en un 37,8% hi vivien nens de menys de 18 anys, en un 57,2% hi vivien parelles casades, en un 9,4% dones solteres, i en un 31,3% no eren unitats familiars. En el 27,7% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,2% tenia menys de 18 anys, un 7,2% entre 18 i 24, un 31,5% entre 25 i 44, un 21,1% de 45 a 60 i un 11,9% 65 anys o més.
L'edat mediana era de 34 anys. Per cada 100 dones de 18 o més anys hi havia 83,7 homes.
La renda mediana per habitatge era de 40.221$ i la renda mediana per família de 43.750$. Els homes tenien una renda mediana de 35.875$ mentre que les dones 25.583$. La renda per capita de la població era de 18.401$. Entorn del 4,5% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turbotville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Turbotville». American Fact Finder. Oficina del Cens dels Estats Units, 12-01-2010.
# Vescomtat de Miranda

El Vescomtat de Miranda va ser un títol nobiliari espanyol, un vescomtat previ creat pel rei Ferran VII en 1816 a favor de Rafael-María de Barberá-Puigmoltó y de la Tonda, abans de concedir-li la dignitat de comte de Torrefiel, que li va ser atorgada el 16 d'agost d'aquest mateix any. En virtut de la seva naturalesa de vescomtat previ, el títol es va suprimir quan el comtat de Torrefiel li va ser lliurat al beneficiat.
El titular va ser Tinent Coronel de Cavalleria, Ajudant de camp del general Bessieres.
Al seu net, Enric Puigmoltó i Mayans (1828-1900), III comte de Torrefiel, se li va atorgar també el Vescomtat de Miranda, però aquesta vegada amb caràcter perpetu i hereditari, el 28 de desembre de 1857, per la reina Isabel II, de qui era amant; a ell se li atribueix la paternitat del rei Alfons XII.

## Referències

* ↑ Atienza, J. Nobiliario heráldico de apellidos españoles y de títulos nobiliarios, Madrid, Aguilar, 1959.
* 1 2 Elenco de Grandezas y Títulos Nobiliarios Españoles (2014), Instituto de Español de Estudios Nobiliarios, Editorial Hidalguía, Madrid.
* ↑ Zavala, José María (2011), "Bastardos y Borbones", Random House Mondadori, ISBN 9788401389924
* ↑ Cierva, Ricardo de la (1994), La otra vida de Alfonso XII, Editorial Fénix.
* ↑ «Cuando Puigmoltó inyectó sangre nueva en los Borbón», en Libertad Digital, 23 de marzo de 2014; consultar el mateix dia de la seva publicació.
* ↑ «El nacimiento escandaloso de Alfonso XII» Arxivat 2015-12-27 a Wayback Machine., Tiempo, 25 de gener de 2008.
# Utazu

Utazu (宇多津町, Utazu-chō) és una vila i municipi pertanyent al districte d'Ayauta de la prefectura de Kagawa, a la regió de Shikoku, Japó. Un símbol destacable de la vila és la Gold Tower, un gratacels voramar inaugurat el 1988.

## Geografia

La vila d'Utazu es troba localitzada a la part central de la prefectura de Kagawa, dins del districte d'Ayauta, formant part de l'anomenada regió de Sanuki Central o regió de Chūsan. Per la vila passa el riu Daisoku i el pic més important de la zona és el mont Aonoyama. El terme municipal d'Utazu limita amb els de Marugame a l'oest i Sakaide a l'est, mentres que al nord limita amb la mar interior de Seto.

## Història

Durant els temps antics, des del període Nara fins a la fi del període Tokugawa, la zona on actualment es troba la vila d'Utazu va pertànyer al desaparegut districte d'Utari de l'antiga província de Sanuki. Amb la restauració Meiji i sota la nova llei de municipis, el 15 de febrer de 1890 es funda el poble d'Utazu dins del districte d'Utari. L'any 1896, en dissoldre's el districte d'Utari, Utazu passa a formar part de l'actual districte d'Ayauta. El 21 de febrer de 1897 s'inaugura l'estació d'Utazu, l'única al municipi i propietat aleshores del ferrocarril de Sanuki. Finalment, l'11 de febrer de 1898, el poble d'Utazu esdevé vila, consideració legal que a dia d'avui encara manté.

## Administració
### Alcaldes

En aquesta taula només es reflecteixen els alcaldes democràtics, és a dir, des de l'any 1947.
| Alcalde | Inici del mandat | Fi del mandat | Partit |
| Hyakunosuke Miki | 1946 | 1948 | Ind |
| Sanjirō Hirata | 1948 | 1960 | Ind |
| Sōji Motokawa | 1960 | 1970 | Ind |
| Jirō Hirata | 1970 | 1993 | Ind |
| Masafumi Yonezawa | 1993 | 2002 | Ind |
| Minoru Tanikawa | 2002 | 2010 | Ind |
| Toshihiro Tanikawa | 2010 | | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | 8.986 | 8.503 | 9.569 | 11.341 |
| 1990 | 2000 | 2010 | 2020 | 2030 | 2040 | 2050 |
| 12.807 | 15.978 | 18.429 | 18.897 | - | - | - |

## Transport
### Ferrocarril

* Companyia de Ferrocarrils de Shikoku (JR Shikoku)
** Utazu

### Carretera

* Nacional 11 - Nacional 309
* Xarxa de carreteres prefecturals de Kagawa.

## Referències

* ↑ https://www.post.japanpost.jp/cgi-zip/zipcode.php?pref=37&city=1373860&cmp=1
* ↑ https://www.pref.kagawa.lg.jp/kocho/shokai/profile/w3cz95150312151105.html
* ↑ Statistics Bureau of Japan
# Vallée d'Aoste Vive

Vallée d'Aoste Vive fou un moviment polític autonomista que proposà a la Vall d'Aosta l'establiment d'un autogovern responsable fonamentat en la solidaritat social i la dignitat de l'individu.

## Història

El moviment, fundat el 4 de desembre de 2005, neix de l'experiència d'Aosta Viva, llista cívica constituïda amb antics militants d'Unió Valldostana i representants de la societat civil, que va fer la seva presentació a les eleccions municipals d'Aosta de 2005, en coalició amb alguns partits de centreesquerra, presentant com a candidat el fundador del moviment, Roberto Louvin.
Seguidament va decidir allargar el seu camp d'acció, passant de la ciutat d'Aosta a tota la Vall, segons la carta de principis signada a Pollein el juny de 2005.
A les eleccions legislatives italianes de 2006 formà part d'Autonomia Llibertat Democràcia, coalició que aplegava autonomistes i centreesquerra, que es presentà al col·legi uninominal valldostà amb la llista Autonomia Llibertat Democràcia, escollint dos parlamentaris.
El 28 de gener de 2008 el secretari del moviment, Paolo Louvin, va remetre al coordinador de l'autonomista Renouveau Valdôtain, Albert Chatrian, un document polític que proposa una aliança orgànica entre ambdós partits de cara a les eleccions regionals de la Vall d'Aosta de 2008. El 26 de juny de 2008 fou elegit secretari del moviment Guido Dondeynaz.
El 10 de febrer de 2010, es va dissoldre dins Autonomie Liberté Démocratie, que esdevé Autonomie Liberté Participation Écologie (ALPE) en 2011.
# Unai García Lugea

Unai García Lugea (Ezkaroze, Navarra, 3 de setembre de 1992) és un futbolista professional navarrès que juga pel CA Osasuna com a defensa.

## Carrera de club

García es va formar al planter del CA Osasuna, i va debutar com a sènior la temporada 2011–12 amb el CA Osasuna B a Segona Divisió B. L'1 de juny de 2013, va debutar amb el primer equip a La Liga debut, jugant com a titular en una derrota per 2–4 a fora contra el Reial Madrid CF en un partit en què fou sancionat amb targeta groga.
El 28 de gener de 2015, García fou cedit al CD Tudelano fins al juny. Després del seu retorn, va ser usat amb regularitat pel tècnic Enrique Martín Monreal, i va marcar el seu primer gol com a professional el 15 de novembre, en una victòria per 2–1 a casa contra el RCD Mallorca.

## Palmarès

Osasuna
* Segona Divisió: 2018–19

## Vida personal

El germà petit d'Unai García, Imanol, també és futbolista, un migcampista, format a l'Osasuna.

## Referències

* ↑ «Mourinho bows out with win». ESPN FC, 01-06-2013. [Consulta: 2 juny 2013].
* ↑ «Unai García jugará cedido en el CD Tudelano» (en castellà). CA Osasuna, 28-01-2015. Arxivat de l'original el 31 de gener 2015. [Consulta: 30 gener 2015].
* ↑ «Osasuna recupera el liderato» (en castellà). Marca, 15-11-2015. [Consulta: 18 setembre 2016].
* ↑ Sanzol, Pablo «Los goles del Osasuna campeón» (en castellà). Marca, 18-06-2019 [Consulta: 21 juny 2019].
* ↑ «El sueño de los García Lugea» (en castellà). Marca, 18-09-2016. [Consulta: 18 setembre 2016].

## Enllaços externs

* Unai García Lugea a BDFutbol
* Unai García Lugea, Fitxa a Soccerway
# United Petrotrin FC

El United Petrotrin FC va ser un club de de futbol Trinitat i Tobago de la ciutat de Palo Seco. El club va plegar el 2009.

## Història

El club va ser format el 1980 amb el nom de Trintoc, ingressant a la Point Fortin Football League, competició que guanyà, passant a la quarta divisió de la lliga de Trinitat i Tobago. Ascendí a primera divisió on fou campió els anys 1986 i 1988. També fou campió del Carib el 1988.
Durant aquests anys havia aparegut un altre club anomenat Trintopec. El 1992, el govern del país decidí fusionar ambdós clubs formant el United Petrotrin. El nou club ingressà a la lliga professional el 2005.

## Palmarès

* Lliga de Trinitat i Tobago de futbol:
** 1986, 1988
* Copa de Trinitat i Tobago de futbol:
** 1986, 1988, 1993, 1995, 1997
* Copa de la CFU de clubs de futbol:
** 1997

## Referències

* ↑ «Trinidad and Tobago - List of Champions». RSSSF. [Consulta: 9 febrer 2019].
* ↑ «Trinidad and Tobago - List of Cup Winners». RSSSF. [Consulta: 9 febrer 2019].

## Enllaços externs

* Web oficial
# Verkhni Txiamakhi

Verkhni Txiamakhi (en rus: Верхний Чиамахи) és un poble de la república del Daguestan, a Rússia. Segons el cens del 2010 tenia 78 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Victor Interactive Software

Victor Interactive Software és una empresa subsidiària de Victor Music Industries dedicada al desenvolupament de programari. És conegut sota el nom de Victor Music Industries fins al 1996, quan va prendre el nom de Victor Interactive Software.
L'empresa és la creadora de la saga de videojocs Harvest Moon i també la saga Keio Yuugekitai. Adquirit per Marvelous Interactive Inc. el 2002.

## Liste de jeux

* Boulder Dash
* Chulip
* Daihōshinden
* Dark Legend
* Dungeon Master
* Dungeon Master Nexus
* Flower, Sun, and Rain
* Harvest Moon 64
* Harvest Moon: A Wonderful Life
* Harvest Moon: Back to Nature
* Harvest Moon: Save the Homeland
* Jangō World Cup
* Keio Flying Squadron
* Metal Fangs
* RPM Racing
* Sorcerian
* Steep Slope Sliders
* The Legendary Axe
* The Secret of Monkey Island
* Vampire Hunter D

## Referències

* ↑ «Company Outline». Marvelous Interactive, Inc. Arxivat de l'original el 22 abril 2009. [Consulta: 16 gener 2012].
# Villasarracino

Villasarracino és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 378 | 308 | 246 | 225 |
# Villamanrique de Tajo

Villamanrique de Tajo és un municipi de la Comunitat Autònoma de Madrid. Limita al nord amb el municipi de Villarejo de Salvanés i al sud amb la província de Toledo.

## Demografia

Evolució demogràfica :
| 1997 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 585 | 602 | 606 | 593 | 614 | 633 | 639 | 650 | 711 | 701 |
NOTA: Aquestes xifres estan referides a 1 de gener. Font: INE

## Enllaços externs

* Pàgina Municipal
* Pàgina web oficial Arxivat 2011-01-10 a Wayback Machine.
# Villamanrique de la Condesa

Villamanrique és una localitat de la província de Sevilla, Andalusia, Espanya. L'any 2005 tenia 3.826 habitants. La seva extensió superficial és de 57,44 km² i té una densitat de 66,0 hab/km². Les seves coordenades geogràfiques són 37° 15′ N, 6° 18′ O. Està situada a una altitud de 29 metres i a 37 kilòmetres de la capital de la província, Sevilla.
# OLAP

OLAP és l'acrònim en anglès de processament analític en línia (online analytical processing). És una solució que subministra respostes ràpides de consultes a una base de dades. Es fa servir en informes de qualsevol àrea de l'empresa: vendes, màrketing, compres, direcció, etc.
La raó de fer servir OLAP per a les consultes és la velocitat de resposta. Una base de dades relacional emmagatzema entitats en taules discretes si han estat normalitzades. Aquesta estructura és bona en un sistema OLTP (online transaction processing) però per consultes complexes multitaula és relativament lenta. Un model millor per a cerques, encara que pitjor des del punt de vista operatiu, és una base de dades multidimensional. La principal característica que potencia l'OLAP, és que és el més ràpid a l'hora de fer seleccions, en contraposició amb OLTP que és la millor opció per a inserir, actualitzar i esborrar dades.
Existeixen algunes classificacions d'OLAP:
* ROLAP és un OLAP creat sobre una base de dades relacional
* MOLAP és un OLAP creat sobre una base de dades multidimensional
* HOLAP (Hybrid OLAP) S'utilitzen les parts fortes que ofereix ROLAP, i també les que ofereix MOLAP.

## Referències

* ↑ «What is Online Analytical Processing (OLAP)? - Definition from Techopedia» (en anglès). [Consulta: 9 setembre 2021].
* ↑ Taylor, David. «OLTP vs OLAP: Difference Between OLTP and OLAP» (en anglès americà). [Consulta: 9 setembre 2021].

## Vegeu també

* Intel·ligència empresarial.
* Cub OLAP.
# Pere Màrtir Bordoy i Torrents

Pere Màrtir Bordoy i Torrents (Sant Genís de Vilassar, Maresme, 1877 - Badalona, Barcelonès, 25 de desembre de 1951) va ser un historiador de la filosofia, especialitzat en el Pròxim Orient.
Estudià Filosofia i Lletres a Barcelona i fou secretari redactor de la Secció de Ciències de l'Institut d'Estudis Catalans i secretari de la Societat Catalana de Filosofia (1923). Després de la Guerra civil espanyola i d'haver enviudat en segones núpcies s'ordenà sacerdot i exercí com a professor al Seminari Conciliar de Barcelona. Col·laborà en diverses publicacions com Estudios franciscanos, Criterion, La paraula cristiana i El Bon Pastor, amb estudis sobre el pensament franciscà, com Les escoles dominicana i franciscana en “Lo somni de Bernat Metge” (1926). Sobre temes orientals publicà Aplec d'estudis bíblics i orientals (1901) i Els Pobles d'Orient (1919) i La civilització bizantina (1919). A La Creu del Montseny, dirigida per Jacint Verdaguer, començà a publicar, el 1899, la primera traducció al català del tractat De Primo Principio del franciscà medieval Joan Duns Escot, la qual no va arribar a completar-se. També va traduir al català la regla del Tercer Orde del Carmel. En el moment del seu traspàs exercia de rector de l'Oratori de Sant Felip Neri.

## Referències

* 1 2 «.xml Pere Màrtir Bordoy i Torrents». Gran Enciclopèdia Catalana. Barcelona: Grup Enciclopèdia Catalana.
* 1 2 Carreras i Artau, Joaquim; Aramon i Serra, R. (ed.) «Pere M. Bordoy i Torrents (1877-1951)». Anuari de l'Institut d'Estudis Catalans: 1952. Institut d'Estudis Catalans, pàg. 90–91. ISSN: 1135-6979 [Consulta: 18 agost 2018].
* ↑ «Sé constituyó en el «Institut d'Estudis Catalans» la «Societat Catalana de Filosofía». Fue elegido presidente el doctor Llovera y designado para secretario el señor Bordoy Torrents». La Vanguardia (Hemeroteca), 31-01-1923, pàg. 7 [Consulta: 18 agost 2018].
* ↑ Maduell, Àlvar «Bordoy i Torrents, Pere Màrtir». Visat. Diccionari de la traducció catalana [Consulta: 18 agost 2018].
* ↑ «Obituario: Reverendo Pedro M. Bordoy Torrents, presbítero». La Vanguardia (Hemeroteca), 02-01-1952, pàg. 10 [Consulta: 18 agost 2018].

## Bibliografia

* Serra de Manresa, Valentí. «L'obra franciscanista de Pere Màrtir Bordoy-Torrents». A: Congreso Internacional sobre el Franciscanismo en la Península Ibérica. Barcelona: Museu d'Història de Catalunya, 1 abril 2005. ISBN 84-611-1839-1.
# Anquela del Ducado

Anquela del Ducado és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 80 | 89 | 86 | 88 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Mabubas

Mabubas és una comuna d'Angola que forma part del municipi de Dande dins la província de Bengo.

## Referències

* ↑ «Mapa de les comunes de Dande». Arxivat de l'original el 2017-03-23. [Consulta: 22 març 2017].
# Precedents de la copa romanesa de futbol

Abans que la Federació Romanesa de Futbol comencés a organitzar la Copa romanesa de futbol oficial el 1933 es disputaren diversos precedents de la copa romanesa de futbol.

## Historial
### Cupa Asociaţiunii Române de foot-ball

* 1909 CA Colentina Bucureşti
* 1910/11 SC Olimpia Bucureşti

### Cupa Alexander Bellio

* 1911/12 United AC Ploieşti
* 1913 Bukarester FC

### Cupa Hans Herzog

* 1912 United AC Ploieşti
* 1913 CA Colentina Bucureşti
* 1914 CA Colentina Bucureşti

### Cupa Harwaster

* 1913 Bukarester FC
* 1915 Bukarester IHC FC [primavera]
* 1915 Româno-Americana FC Bucureşti [tardor]
* 1919 Venus ASC Bucureşti
* 1920 Tricolor FC Bucureşti

### Cupa Jean Luca P. Niculescu

* 1915 Româno-Americana FC Bucureşti
* 1916 Prahova FC Ploieşti
* 1919 Venus ASC Bucureşti
* 1920 Venus ASC Bucureşti
* 1921 Tricolor FC Bucureşti

### Cupa României

Competició disputada dues temporades entre les cinc seleccions de les lligues regionals (Liga de Centru, Liga d'Est, Liga de Nord, Liga de Sud, Liga de Vest).
* 1931 Liga de Nord 1-0 Liga de Sud
* 1932/33 Liga de Nord 3-2 Liga d'Est [pròrroga]

### Cupa Basarabiei

Competició no oficial amb una fase de grups i una d'eliminatòries que reemplaçà la lliga romanesa de futbol que no es disputà per la guerra mundial.
* 1941/42 Rapid Bucureşti 2-1 CFR Turnu Severin

### Cupa Primăverii

Competició no oficial amb una fase de grups i una final que es disputà la primavera de 1957 amb motiu del canvi de dates de la Lliga romanesa de futbol.
* 1957 Locomotiva Bucureşti 3-1 Ştiinţa Timişoara [pròrroga]

## Enllaços externs

* RSSSF
# Anovulació

La anovulació és un trastorn ginecològic que fa que els ovaris no alliberin òvuls regularment. Els òvuls tampoc poden ingressar a les trompes de Fal·lopi. Les dones que tenen aquest trastorn no alliberen un òvul cada mes, sinó que ho fan de manera intermitent.
La anovulació no és un malaltia en si mateixa, sinó un senyal que alguna cosa no va bé en el cos de la dona. Una dona que no ovula en cada cicle menstrual no està necessàriament en la menopausa.
La anovulació crònica és una causa comuna d'infertilitat. A més, la anovulació pot donar lloc a altres problemes com hiperandrogenisme o osteopènia. La anovulació també s'ha relacionat amb els desequilibris i les disfuncions múltiples de la síndrome de l'ovari poliquístic (SOP).
L'ús d'una medicació apropiada resol amb èxit el problema en el 90% de casos. La diagnosi és important, ja que la identificació de la anovulació no és fàcil. En general, les pacients no noten que hi ha un problema fins que intenten tenir descendència.

## Referències

* ↑ «Anovulación: causas y síntomas de la ovulación defectuosa» (en castellà). Diario Femenino.
* ↑ Legro RS «A 27-year-old woman with a diagnosis of polycystic ovary syndrome». JAMA, 297, 5, 01-02-2007, pàg. 509–19. DOI: 10.1001/jama.297.5.509. PMID: 17284701.
* ↑ Alexander NB, Cotanch PH «The endocrine basis of infertility in women». Nurs. Clin. North Am., 15, 3, 01-09-1980, pàg. 511–24. PMID: 6777763.
# Alfred Grenda

Alfred "Alf" Grenda (Launceston, Tasmània, 5 de setembre de 1889 - Paradise, 30 de maig de 1977) va ser un ciclista australià que es va especialitzar en el ciclisme en pista. Fou professional de 1909 a 1928.
El seu primer èxit fou la medalla de plata al Campionat del món de velocitat de 1912. Va competir en nombroses curses de sis dies i en va guanyar vuit. També va establir diferents records del món.
El 1928 es va retirar i dos anys més tard, es va nacionalitzar estatunidenc. Era besoncle del també ciclista Michael Grenda.

## Palmarès

* 1913
** 1r als Sis dies de Toronto (amb Ernie Pye)
* 1914
** 1r als Sis dies de Nova York (amb Alfred Goullet)
* 1915
** 1r als Sis dies de Nova York (amb Alfred Hill)
** 1r als Sis dies de Boston (amb Alfred Hill)
* 1916
** 1r als Sis dies de Boston (amb Alfred Goullet)
* 1922
** 1r als Sis dies de Nova York (amb Reginald McNamara)
* 1923
** 1r als Sis dies de Nova York (amb Alfred Goullet)
* 1924
** 1r als Sis dies de Chicago (amb Oscar Egg)

## Referències

* 1 2 «GRENDA Alfred "Alf" (Albert Francis)». [Consulta: 24 desembre 2022].
* ↑ Archives, Cycling. «Albert Francis Grenda» (en anglès). [Consulta: 24 desembre 2022].
* 1 2 Trapeznik, Alexander. «Grenda, Albert Francis (1889–1977)». adb.anu.edu.au. [Consulta: 5 març 2022].

## Bibliografia

* Michael C. Gabrielee, The Golden Age of Bicycle Racing in New Jersey, The History Press, 1 janv. 2011 - 126 pages
# Almadén de la Plata

Almadén de la Plata és una localitat de la província de Sevilla, Andalusia, Espanya. L'any 2005 tenia 1.696 habitants. La seva extensió superficial és de 256 km² i té una densitat de 6,6 hab/km². Les seves coordenades geogràfiques són 37° 52′ N, 6° 04′ O. Està situada a una altitud de 450 metres i a 69 kilòmetres de la capital de la província, Sevilla.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 1.716 | 1.728 | 1.764 | 1.738 | 1.713 | 1.686 | 1.705 | 1.696 | 1.649 | 1.577 |

## Enllaços externs

* http://www.almadendelaplata.net Arxivat 2007-03-10 a Wayback Machine.
# Amina Alaoui

Amina Alaoui (àrab: أمينة العلوي, Amīna al-ʿAlawī) (Fes, Marroc, 1964) és una intèrpret amaziga de música clàssica andalusina. Canta en àrab, persa clàssic, haketia, castellà i portuguès.
Alaoui va néixer el 1964 en una família aristocràtica a Fes, Marroc. Als sis anys va començar a aprendre música clàssica andalusina en el seu propi entorn familiar. Va aprendre a tocar el piano i va ser iniciada en la música clàssica europea pel director Mohamed Abou Drar. Amina també va estudiar al conservatori de Rabat del 1979 al 1981 amb Ahmed Aydoun i Mohammed Ouassini i va estudiar dansa moderna amb Marie-Odile Loakira i dansa clàssica amb Vera Likatchova.
Amina Alaoui va estudiar l'escola al Lycée Descartes, a Rabat, i va estudiar filologia espanyola i àrab a la Universitat de Madrid i la Universitat de Granada.

## Discografia

* Gharnati:Musique arabo-andalouse du Maroc (1995)
* Alcántara (1998)
* Gharnati: En Concert (2009)
* Siwan (ECM, 2009) with Jon Balke
* Arco Iris (2011, ECM)

### Col·laboracions

* Lluís Llach: Un Pont de Mar Blava (1993)
* Rachid Taha: Diwan (1998)
* Music From The Heart of the World: Sounds True Anthology (2000)
* Women's Sacred Chants (2003)
* Rachid Taha: Diwan Live in Concert (2005)

## Referències

* ↑ «Artist Profiles: Amina Alaoui» (en anglès). World Music Central.org, 2018. [Consulta: 17 febrer 2021].
* ↑ «Biography Amina Alaoui» (en anglès). Saphrane.org. [Consulta: 17 febrer 2021].
* ↑ «El 33 recorda el concert "Un pont de mar blava" de Lluís Llach». CCMA (Corporació Catalana de Mitjans audiovisuals), 2018. [Consulta: 17 febrer].